# Airbus A320

### De Viquipèdia

Airbus A320-200 d'Aer Lingus.

L'Airbus A320 és un avió civil de passatgers d'Airbus, d'un sol passadís i de curt a mig abast. Va ser el primer model d'avió amb comandaments electrònics fly-by-wire, de manera que el pilot controla les parts mòbils de l'avió a través de l'ús d'impulsos electrònics en comptes de mitjançant palanques i sistemes hidràulics. D'aquest model van derivar posteriorment les versions escurçades Airbus A318 i Airbus A319 i la versió allargada Airbus A321. Amb mes de 2.600 unitats construïdes, és el segon aparell en nombre de vendes, després del Boeing 737, el seu rival més proper.

El primer A320 volà el 1984 i fou introduit comercialment el 1988. El primer A320 d'Air France es va estavellar durant una demostració aèria a Habsheim, el 26 de juny de 1988 i hi van morir 3 persones. La investigació oficial va deduir que la causa de l'accident va ser un error del pilot quan usava els nous comandaments fly-by-wire, però va deixar moltes qüestions sense resoldre. L'Institut de Policia d'Evidències Forenses i Criminologia de Suïssa va esbrinar que la caixa negra de l'avió va ser substituïda després de l'accident, posant en dubte els resultats de la investigació oficial. Altres accidents d'aquest tipus es van produir al principi, però a mesura que els pilots es familiaritzaven amb els nous controls, han disminuït, i semblen no haver tingut conseqüències en la gran popularitat de l'avió.

### [edita] Innovacions tecnològiques

Les novetats tecnològiques que va introduir l'avió van ser:

- Els primers comandaments de control completament digitals fly-by-wire en un avió civil (l'A310 n'havia tingut alguns, però en conservava alguns analògics).
- El primer avió en usar manetes de jocs (joysticks) en comptes de les clàssiques palanques de control.
- Per pilotar-lo només es necessiten dues persones (una menys que en el Boeing 727).
- El primer avió de buc estret amb una quantitat significativa de la seva estructura feta de fibra i materials compostos.
- El primer avió de buc estret amb un sistema de càrrega en contenidors.
- Sistemes de manteniment i diagnòstic centralitzats que permeten als mecànics comprovar els sistemes de l'avió des de la cabina.

### [edita] Variants

L'A320 ha generat una família d'aeronaus que comparteix un disseny comú, però que són una mica més petits o més grans. La capacitat de passatgers oscil·la entre un i dos centenars. Un pilot que pugui pilotar un avió d'aquesta família pot pilotar-los tots amb un petit curs d'adaptació. A part, el propi A320 té dues variants:

- A320-100: Va ser la versió original, i se'n van produir poques unitats, perquè el motor va resultar ser menys rendible del previst i va caldre millorar el disseny aerodinàmic per aconseguir el rendiment previst en el disseny. Posteriorment van ser convertits a la versió 200.
- A320-200: El seu disseny aerodinàmic va ser millorat, afegint-li winglets (petites aletes) a les vores de l'ala més allunyades del buc, a més d'augmentar la capacitat de combustible per incrementar l'abast, així com altres canvis mínims. L'abast típic amb 150 passatgers en una configuració de dues classes és de 5.400 km.

## [edita] Companyies aèries

- Iberia
- Lufthansa
- Spanair
- United Airlines
- volareweb
- Vueling

Aeronaus Airbus
A300 | A310 | Família A320 | A330 | A340 | A350 | A380 | A400M | Beluga | NSR (futur)

Obtingut de "http://ca.wikipedia.org../../../a/i/r/Airbus_A320_0215.html"

Categoria: Avions

##### Views

- Article
- Discussió
- Revisió actual

##### Cerca

##### En altres llengües

- العربية
- Asturianu
- Български
- Bosanski
- Česky
- Dansk
- Deutsch
- English
- Español
- Eesti
- Euskara
- Suomi
- Français
- Galego
- עברית
- Hrvatski
- Magyar
- Հայերեն
- Bahasa Indonesia
- Italiano
- 日本語
- 한국어
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Српски / Srpski
- Svenska
- Türkçe
- Tiếng Việt
- 中文